**Ա Մ Փ Ո Փ Ա Թ Ե Ր Թ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՍԵՊՏԵՄԲԵՐԻ 08-Ի N 1273-Ա ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 20.06.2022թ. |
| N 01/11-1/11241-2022 |
|  ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի: | Ընդունվել է ի գիտություն:  |
| 2. ՀՀ կրթության, գիտության, մշակույթի և սպորտի նախարարություն | 16.06.2022թ. |
| N 34//14034-2022 |
| Ի պատասխան 2022թ. հունիսի 9-ի Ձեր № ԳՍ//14606-2022 գրության՝ «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ՝ հայտնում ենք, որ նախագծում քննարկվող շինությունն ընդգրկված է ՀՀ կառավարության 2004թ. հոկտեմբերի 7-ի N 1616-Ն որոշմամբ հաստատված «Երևան քաղաքի պատմության և մշակույթի անշարժ հուշարձանների պետական ցուցակում»՝ որպես հանրապետական նշանակության հուշարձան (պետ. ցուցիչ՝ 1.6.66.):Հաշվի առնելով վերոգրյալը՝ հայտնում ենք, որ ցանկացած միջամտություն, որը կվերաբերվի հուշարձանի արտաքին տեսքին կամ ներքին հատակագծային լուծումներին, անհրաժեշտ է համաձայնեցնել ՀՀ ԿԳՄՍ նախարարության հետ: Հայտնում ենք նաև, որ Հայաստանի Հանրապետության կառավարության որոշման նախագծի վերաբերյալ ՀՀ ԿԳՄՍ նախարարությունն առարկություններ չունի:  | Ընդունվել է ի գիտություն |
| 3. ՀՀ կադաստրի կոմիտե | 09.06.2022թ. |
| N ՍԹ/6283-2022 |
|  Ի պատասխան ՀՀ տարածքային կառավարման և ենթակառուցվածքների նախարարության 2022 թվականի հունիսի 9-ի N ԳՍ//14606-2022 գրության՝ հայտնում ենք, որ «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ դիտողություններ չունենք: Միաժամանակ առաջարկում ենք Նախագծում հասարակական կազմակերպության անունը գրել «Տերյան մշակութային կենտրոն»: | Ընդունվել է, Նախագծում կատարվել է համապատասխան փոփոխություն:  |
| 4. ՀՀ վարչապետի աշխատակազմի Իրավաբանական վարչություն | 18.07.2022թ. |
| N 02/16.32/23195-2022 |
| Նախագծով նախատեսվում է ՀՀ կառավարության 2011 թվականի սեպտեմբերի 8-ի N 1273-Ա որոշմամբ նշված հասարակական կազմակերպությանը տրամադրված տարածքների անհատույց օգտագործման ժամկետը երկարաձգել ևս 5 տարով: Մինչդեռ հարկ է նշել, որ վերոնշյալ որոշմամբ նախատեսված 10-ամյա ժամկետը լրացել է 2022 թվականի մարտին: Տվյալ պայմաններում պարզաբանման կարիք ունի այն հարցը, թե սույն թվականի մարտից հետո ինչ հիմնավորմամբ և իրավական հիմքով է տնօրինվել տվյալ գույքը համապատասխան կազմակերպության կողմից: | Ընդունվել է ի գիտություն: Համաձայն ՀՀ քաղաքացիական օրենսգրքի 685-րդ հոդվածի և 624-րդ հոդվածի 2-րդ մասի՝ եթե պայմանագրի ժամկետի ավարտից հետո վարձակալը, վարձատուի առարկությունների բացակայությամբ, շարունակում է օգտվել գույքից, պայմանագիրը ճանաչվում է վերսկսված` նույն պայմաններով անորոշ ժամկետով: |
| 5. ՀՀ վարչապետի աշխատակազմի սոցիալական հարցերի վարչություն | 18.07.2022թ. |
| N 02/16.32/23195-2022 |
| Նախագծով առաջարկվում է «Տերյան մշակութային կենտրոն» հասարակական կազմակերպության հետ կնքված Տերյան 72 հասցեում գտնվող N 2 մասնաշենքի կիսանկուղային հարկից 145 քառ. մետր ընդհանուր մակերեսով ոչ բնակելի տարածքի անհատույց օգտագործման պայմանագրի ժամկետը երկարաձգել 5 տարով՝ հիմք ընդունելով հասարակական կազմակերպության կողմից սահմանված կարգով ներկայացված ծրագիրը (այսուհետ՝ ծրագիր):Ծրագրի կապակցությամբ առաջարկում ենք քննարկել հետևյալը.1. Գտնում ենք, որ անհրաժեշտ է մանրամասնել ծրագրում որպես կազմակերպության գործունեության ոլորտ նշված (1.4-րդ կետի 7-րդ ենթակետ, 2.1-ին կետի 5-րդ ենթակետ, 2.2-րդ կետի 5-րդ ենթակետ) մարդասիրական, աջակցման ծրագրերի բովանդակությունը՝ համաձայնեցնելով փոխվարչապետ Համբարձում Մաթևոսյանի գրասենյակի հետ։
2. Ծրագրից հանել այն կետերը, որոնց կատարման ժամկետներն անցել են, օրինակ՝ 2.1-ին կետի 1-ին ենթակետում նշված է «2022 թվականի փետրվար»-ին կատարվելիք աշխատանքների մասին և այլն։
3. 2.1-ին կետի 4-րդ ենթակետում, 2.4-րդ կետի 4-րդ ենթակետում առաջարկում ենք հստակեցնել, թե ինչ կրթական ծրագրերի մասին է խոսքը։
4. 2.1-ին կետի 8-րդ ենթակետում առաջարկում ենք հստակեցնել, թե կոնկետ ինչ վերականգնման և բարեկարգման աշխատանքներ է նախատեսվում կատարել՝ հաշվի առնելով, որ շինությունն ընդգրկված է ՀՀ կառավարության 2004թ. հոկտեմբերի 7-ի N 1616-Ն որոշմամբ հաստատված «Երևան քաղաքի պատմության և մշակույթի անշարժ հուշարձանների պետական ցուցակում»՝ որպես հանրապետական նշանակության հուշարձան։
5. 2.1-ին կետի 14-րդ և 2.2-րդ կետի 13-րդ ենթակետերում առաջարկում ենք հստակեցնել, թե ինչ է նկատի առնվում «անհրաժեշտության դեպքում իր վրա վերցնելու» արտահայտության տակ։
6. 2.1-ին կետի 15-16-րդ ենթակետերի կապակցությամբ առաջարկում ենք նկատի ունենալ «Հայաստանի Հանրապետության պետական մրցանակների մասին» օրենքով դաշտը կարգովորված լինելու հանգամանքը։
7. 2.1-ին կետի 20-րդ ենթակետում առկա է տեխնիկական վրիպակ։
8. 2.1-ին կետի 23-րդ ենթակետում նախատեսվում է ՀՀ ԳԱԱ Գրականության ինստիտուտում կազմակերպել նստաշրջան, մինչդեռ ՀՀ ԳԱԱ կարծիքը նախագծի վերաբերյալ բացակայում է։ Նույնը վերաբերում է նաև տվյալ կետի 31-րդ ենթակետին։ Ծրագրում ներառված են միջոցառումներ, որոնց իրագործումը պայմանավորված է այլ մարմինների և կազմակերպությունների հետ գործակցությամբ, որոնց կարծիքը նախագծին կից բացակայում է (օր.՝ 2.1-ին կետի 28-31-րդ ենթակետեր, 2.2-րդ կետի 6-րդ ենթակետ և այլն)։
9. Ծրագրի 2.2-րդ կետի 1-ին ենթակետում որպես ծրագրի առաջիկա տարիների համար ֆինանսական աղբյուր նշված է «Հայստանի պատմության թանգարան» ՊՈԱԿ-ի հետ համագործակցությամբ 15 տարազային համալիրների պատրաստումը և տրամադրումը թանգարանին, որը կազմակերպությունը պատրաստվում է իրականացնել ԿԳՄՍՆ կողմից հայտարարված դրրամաշնորհային մրցույթի մասնակցելու միջոցով, մինչդեռ կազմակերպութան մրցույթում հաղթող ճանաչվելու երաշխիքների բացակայության պայմաններում, անհասկանալի է նախանշված ծրագրի իրականություն դառնալը։ Նկատառումը վերաբերում է նաև 2.2-րդ կետում նշված մյուս միջոցառումներին։
10. Առաջարկում ենք սփյուռքյան կազմակերպությունների հետ գործակցությամբ իրականացվող միջոցառումների վերաբերյալ ստանալ Սփյուռքի գործերի գլխավոր հանձնակատարի գրասենյակի կարծիքը (օրինակ, ծրագրի 2.2-րդ կետի 12-րդ ենթակետի կապակցությամբ)։
11. Առաջարկում ենք ստանալ էկոնոմիկայի նախարարության կարծիքը ՝ ծրագրի 2.5-րդ կետի 8-9-րդ ենթակետերի կապակցությամբ։
 | Ընդունվել է, «Տերյան մշակութային կենտրոն» հասարակական կազմակերպության կողմից ծրագիրը լրամշակվել է և ներկայացվել շահագրգիռ մարմինների քննարկմանը: |
| 6. ՀՀ Սփյուռքի գործերի գլխավոր հանձնակատար | 29.08.2022թ. |
| N /43/28363-2022 |
| «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ և «Տերյան մշակութային կենտրոն» հասարակական կազմակերպության կողմից ներկայացված ծրագրի վերաբերյալ դիտողություններ և առաջարկություններ չկան:Միաժամանակ տեղեկացնում եմ, որ «Վիրահայերի միության» աջակցությամբ և Ջավախքի լայն հասարակության մասնակցությամբ իրականացվող ավանդական դարձած «Տերյանական օր» միջոցառմանը յուրաքանչյուր տարի ներկա է գտնվել, սկզբում՝ Սփյուռքի նախարարության, հետագայում՝ Սփյուռքի գործերի գլխավոր հանձնակատարի գրասենյակի ներկայացուցիչը: | Ընդունվել է ի գիտություն |
| 7. ՀՀ էկոնոմիկայի նախարարություն | 23.08.2022թ. |
| N 01/13496-2022 |
| Ի պատասխան ՀՀ տարածքային կառավարման և ենթակառուցվածքների նախարարության 2022 թվականի օգոստոսի 11-ի թիվ ԳՍ//21168-2022 գրության՝ հայտնում ենք, որ «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» ՀՀ կառավարության որոշման նախագծի վերաբերյալ ՀՀ էկոնոմիկայի նախարարությունը իր իրավասությունների շրջանակում դիտողություններ և առաջարկություններ չունի։ | Ընդունվել է ի գիտություն |
| 8. ՀՀ կենտրոնական բանկ | 15.08.2022թ. |
| N 06.5-07/0587-22 |
| «Տերյան մշակութային կենտրոն» հասարակական կազմակերպության կողմից ներկայացրած ծրագրի 2․1 կետի 29-րդ ենթակետի՝ 2025 թ․ Վահան Տերյանի ծննդյան 140-ամյակին նվիրված նրա դիմապատկերով ոսկե հուշադրամ թողարկելու առաջարկության հետ կապված տեղեկացնում ենք, որ ՀՀ կենտրոնական բանկը, համաձայն ավանդույթի և որդեգրած քաղաքականությանը, թողարկում է միայն հոբելյանական տարեդարձերին նվիրված հուշադրամներ (բացառությամբ պետական նշանակություն ունեցող թեմաներին նվիրված հուշադրամների)։ Նշենք, որ դրամագիտության մեջ հոբելյանական են համարվում 25 թվին բաժանվող թվերը, որոնց 140-ը չի պատկանում։Միևնույն ժամանակ տեղեկացնում ենք, որ 2010 թվականին ՀՀ կենտրոնական բանկն արդեն թողարկել է Վահան Տերյանի ծննդյան 125-ամյակին նվիրված ոսկե հուշադրամ՝ նրա դիմապատկերով, որից որոշակի քանակ այսօրվա դրությամբ հասանելի է, և անհրաժեշտության դեպքում ՀՀ կենտրոնական բանկը կարող է նշված հուշադրամներից տրամադրել «Տերյան մշակութային կենտրոնին»։ | Ընդունվել է, «Տերյան մշակութային կենտրոն» հասարակական կազմակերպության կողմից ծրագիրը լրամշակվել է: |
| 9. Հեռուստատեսության և ռադիոյի հանձնաժողով | 12.08.2022թ. |
| N 03-653 |
| Ի պատասխան Ձեր 2022 թվականի օգոստոսի 08-ի թիվ 03/11.11/5403-2022 գրության, տեղեկացնում եմ, որ Հեռուստատեսության և ռադիոյի հանձնաժողովը (այսուհետ՝ Հանձնաժողով) անկախ պետական մարմին է, որն ապահովում է հեռարձակվող լրատվության միջոցների ազատությունը, անկախությունը և բազմազանությունը, վերահսկում է Հեռարձակողների, օպերատորների և տեսալսողական ծրագրերի դիստրիբյուտորների գործունեությունը:Քանի որ Հանձնաժողովը հեռարձակողների ծրագրային քաղաքականությանը միջամտելու իրավասություն չունի և «Տերյան մշակութային կենտրոն» հասարակական կազմակերպության կողմից ներկայացված հնգամյա ծրագրով նախատեսվում է հեռուստատեսությամբ կազմակերպել հաղորդաշար՝ նվիրված Վահան Տերյանի 140 ամյակին, անհրաժեշտ է դիմել Հանրային հեռարձակողի խորհրդին «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» ՀՀ կառավարության որոշման նախագծի վերաբերյալ դիրքորոշում ներկայացնելու համար: | Ընդունվել է ի գիտություն: Նախագիծը ներկայացվել է Հանրային հեռարձակողի խորհրդի քննարկմանը: |
| 10. Հանրային հեռարձակողի խորհուրդ | 29.08.2022 |
| N 01//116-2022 |
| Ի պատասխան Ձեր 24.08.2022թ. թիվ 03/11.11/5768-2022 գրության, հայտնում ենք Հանրային հեռարձակողի խորհուրդը «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի: | Ընդունվել է ի գիտություն: |
| 1. ՀՀ գիտությունների ազգային ակադեմիա
 | 10.08.2022թ. |
| N 24-01/307 |
| Ի պատասխան Ձեր N 03/11.11/5403-2022 առ 09.08.2022թ. գրության՝ տեղեկացնում ենք, որ ՀՀ գիտությունների ազգային ակադեմիան ներկայացված Նախագծի վերաբերյալ դիտողություններ և առաջարկություններ չունի: | Ընդունվել է ի գիտություն |
| 1. ՀՀ փոխվարչապետ Համբարձում Մաթևոսյանի գրասենյակ
 | 12.09.2022թ. |
| N /03.79/29539-2022 |
| «Հայաստանի Հանրապետության կառավարության 2011 թվականի սեպտեմբերի 08-ի N 1273-Ա որոշման մեջ լրացում և փոփոխություն կատարելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք, որ կազմակերպությունը երբևէ չի դիմել բարեգործության ոլորտը համակարգող լիազորված մարմնին՝ բարեգործական ծրագիր հաստատելու հայտով: | Ընդունվել է ի գիտություն: Հարցը աշխատանքային կարգով քննարկվել է «Տերյան մշակութային կենտրոն» հասարակական կազմակերպության (այսուհետ՝ Կազմակերպություն) հետ և համաձայն վերջինիս կողմից ներկայացված տեղեկատվության՝ Կազմակերպությունը երբևէ չի դիմել բարեգործական ծրագիր հաստատելու հայտով, քանի որ իրականացնում է մարդասիրական աջակցման ծրագրեր կամավորության սկզբունքով: |